Bankar og orkuútrás, follow the money!

Jón Þórisson sendi mér þennan pistil.

- - -

Hér hefur áður verði fjallað um Kaupþing í Lúxemborg og hið víðtæka tengslanet Kaupþingsdrengjanna, þeirra Sigurðar Einarssonar og Heiðars Más Sigurðssonar í Austurlöndum og sambönd við Líbýumenn í fjárfestingum í olíufyrirtækjum og meint kaup Katarmanna á hlut í Kaupþingi.

Sjá fyrri pistla hér:

http://silfuregils.eyjan.is/2008/11/28/gaddafi-ad-baki-sigurdar/

http://silfuregils.eyjan.is/2008/12/09/hvad-er-ad-gerast-med-kaupthing-i-luxemborg/

Þessa dagana eru fjölmiðlar fullir af fréttum um áhyggjur manna og vangaveltur um afleiðingar þess að gömlu eigendurnir séu aftur að eignast þau fyrirtæki sem komin voru í þrot og að nú eigi að fara “annan snúning”.

Í þessu ljósi er áhugavert að skoða, ekki bara þau fyrirtæki sem nú ganga kaupum og sölum, heldur ekki síður þau fyrirtæki, auðlindir og tækifæri sem útrásarmenn höfðu enn ekki náð að klófesta. Einmitt, orkugeirann!

Mikið hefur verið fjallað um dansinn um Geysir Green Energy og Reykjavik Energy Invest (hvað varð um íslensk fyrirtækjanöfn?!) í fjölmiðlum hér og útrásarmöguleika orkugeirans, aðallega í Austurlöndum.

Kaupþingsmenn hafa sýnt mikinn dugnað við uppbyggingu tengslanets í Austurlöndum og bankinn var, eins og áður hefur komið fram, fyrsti norræni bankinn sem fékk starfsleyfi í Katar, en á þessu ári opnaði bankinn útibú bæði í Doha í Katar og Dubai.

Þessi heimshluti og ríki eins og Katar, Dubai eða Jemen hafa þar til nýverið, ekki verið “íslendingaslóðir” – en svo virðist sem áhugi íslenskra athafnamanna á þessum svæðum tengist einmitt orkumálum og “útrásar” möguleikum. Eins og í mörgum öðrum olíuríkjum eru menn á þessum slóðum að búa sig undir olíuþurrð, og leita nýrra úrræða í orkumálum og atvinnuuppbygginu þegar olíuöldinni lýkur.

Drengirnir “okkar” bæði í banka- og orkugeiranum hafa notið stuðnings opinberra aðila í hinum austræna leiðangri, og á þessu ári fór Ólafur Ragnar Grímsson, forseti Íslands, ásamt fríðu föruneyti, m.a. Össuri Skarphéðinssyni iðnaðarráðherra, í opinbera heimsókn til Katar, en áður hafði forsetinn tekið þátt í Heimsráðstefnu um orkumál sem haldin var í Abu Dhabi í Sameinuðu arbísku furstadæmunum. Á ráðstefnunni var Ólafur Ragnar Grímsson einn ræðumanna.

Sjá m.a.

http://www.youtube.com/watch?v=AzCJGDzrXis

Fríður flokkur í Abu Dhabi

Á Heimsráðstefnunni í Abu Dhabi (http://www.worldfutureenergysummit.com) voru ekki færri en 30 Íslendingar á svæðinu, auk fylgdarliðs forsetans. Okkar menn virðast því hafa bundið miklar vonir við ráðstefnuna og möguleg viðskiptatækifæri.

Þegar fjöldi Íslendinga er borinn saman við fjölda þátttakenda frá öðrum löndum eins og t.d. Danmörku (9), Svíþjóð (7), Þýskalandi (85), Noregi (25), Kanada (43) sést að hér er vel í lagt. Í hópnum eru m. a. 4 Kaupþingsmenn, 4 fulltrúar Novator og 2 frá Landsbankanum, en t.d. var Royal Bank of Scotland með 1 fulltrúa á ráðstefnunni og Citibank með 3! Eitthvað hafa menn ætlað sér þarna.

Þess má geta að næsta heimsráðstefna um orkumál verður haldin á sama stað í janúar 2009. Í gær, þann 11. desember, höfðu 2 einungs íslenskir þátttakendur skáð sig – en fyrir áhugasama skal tekið fram skráningarfresturinn er ekki runnin út! Þátttökugjald fyrir 3 daga er 2.100 dollarar.

Hér er listi yfir þátttakendur með íslensk tengsl á Heimsráðstefnunni um orkumál 2008. Ekki eru þett allt menn úr orkugeiranum en áhugasamir samt.

Jon Asgeir Johannesson Chairman Baugur Group Iceland

Gunnar Sigurdsson CEO Baugur Group Iceland

Gudjon Svansson Trade Council of Iceland Iceland

Haukar Hardarsson Askar Capital Iceland

Tryggvi Thor Herbertsson Askar Capital Iceland

Hoskuldur Eiriksson Associte BBA Lega Iceland

Baldvin Haraldsson Attorney BBA//Legal Iceland

Gudmundur Thoroddsson Reykjavik Energy Invest Iceland

Grimur Bjornsson Reykjavik Energy Invest Iceland

Thorleifur Finnsson Reykjavik Energy Invest Iceland

Gunnar Orn Gunnarsson Energy Invest Iceland

Gudmundur Thoroddsson Reykjavik Energy Invest Iceland

Fridrik Jonsson Carbon Recycle Int. Iceland

KC Tran Carbon Recycle Int. Iceland

Alawi Alkirbee CONSULATE OF ICELAND Yemen

Kristján P Kristjánsson Geysir Green Energy Iceland

David Stefansson Geysir Green Energy Iceland

Arni Magnusson Glitnir Iceland

Eythor Eyjolfsson Glitnir Bank Iceland

Kristjan Guy Burgess Global Center, Iceland Iceland

Ómar Tryggvason Kaupthing Iceland

Arndis Bjornsdottir Kaupthing Bank Iceland

Sigurdur Einarsson Kaupthing Bank Iceland

Harald Ofverholm Kaupthing Bank Iceland

Pétur Örn Sverrisson Landsbanki Iceland

Gunnar Tryggvason Landsbanki Iceland

Thor Bjorgolfsson Novator Iceland

Heidar Mar Gudjonsson Novator Partners United Kingdom

Philip Metcalfe Novator Partners United Kingdom

Sigurdur Olafsson Novator Partners United Kingdom

Kristin A. Arnadottir Special Envoy Of The Minister For Foreign Affairs Ministry for Foreign Affairs Iceland

Sjá: http://www.wfes08.com/files/visitorlist.pdf

Skrifað undir samninga til hægri og vinstri

Í fyrrnefndri heimsókn Ólafs Ragnars Grímssonar til Katar, má nefna að við það tækifæri undirritaði Össur samning milli Íslands og Katar um “að ríkin starfi saman í iðnaði, orkumálum, landbúnaði, sjávarútvegi, samgöngum, fjarskiptum, byggingariðnaði, ferðamálum, vinnumarkaðsmálum og fleiri sviðum”, eins og segir í tilkynningu frá iðnaðarráðuneytinu.

Sjá: http://www.idnadarraduneyti.is/Forsida_IVR/nr/2555

Iðnaðarráðherra hefur verið duglegur að heimsækja ráðstefnur um orkumál og á vef ráðuneytisins má lesa um þáttöku Össurar á ráðstefnu í Brussel í febrúar, í Washington í mars, í Jemen í apríl, í Tyrklandi í maí, í Kólumbíu í Suður-Ameríku í júní og samkvæmt fréttatilkynningum á vef iðnaðarráðuneytisins var við öll þessi tækifæri gert samkomulag við heimamenn um samstarf á sviði orkumála. Í ágúst undirritaði ráðherra samkomulag við Ástrali og Bandaríkjamenn um samvinnu á sviði jarðhitatækni. Í september var gerður samningur við Bandaríkin og Nýja Sjáland um græna orkuþróun.

Hingað komu svo Katarmenn og kynntu sér orkumál í júní. Það hefur verið nóg að gera.

Næsta bóla er orkubóla

Af ofangreindri samantekt sést að mikil vinna, ferðalög, og væntanlega peningar, hafa verið lagðir í að byggja upp tengsl á orkumarkaði en svo skemmtilega vill til að erlendir sérfræðingar spá því einmitt að næsta markaðsbóla í heiminum verði – já, einmitt orkubóla!

Sjá til dæmis grein frá febrúar á þessu ári eftir Eric Janszen (rekur fyrirtækið iTulip – nafnið vísar til túlípanabólu Hollendinga á 17.öld)

http://www.harpers.org/archive/2008/02/0081908

Hér er viðtal við Janszen:

http://www.youtube.com/watch?v=kqOOnbMMemE

Hver er staðan nú?

Það væri fróðlegt að fá upprifjun, frá þeim sem til þekkja, á stöðu Reykjavik Energy Invest, Geysir Green Energy, eignarhaldi þessara fyrirtækja og hver framtíðaráform þeirra eru.

Þá vakna spurningar um hvort íslensku bankarnir, sem jú allir voru með fulltrúa á heimsráðstefnunni í janúar, hafi lagt fé í orkuútrásina og hvort bankarnir séu aðilar að samningum við þau fjölmörgu ríki sem íslenks stjórnvöld hafa gert samninga við?

Reyndar væri fróðlegt að fá upplýsingar um hvernig verkferlin eru varðandi samninga, eins og iðnaðarráðherra hefur undirritað við fjölda þjóðríkja á þessu ári. Eru þetta “bara”viljayfirlýsingar? Hvað gerist þegar blekið er þornað? Fara plöggin ofaní skúffu? Hefur ráðuneytið samband við fyrirtæki í orkugeiranum hér sem geta nýtt sér samnigana? Hvernig eru þau fyrirtæki valin? Ef þessi skref hafa verið stigin, hvernig hefur fjármögnun þá verið háttað. Hver er aðild bankanna að þessum málum? Eiga bankarnir hluti í einhverjum orkufyrirtækjum?

1000 og ein nótt

Það er að mörgu að hyggja í nýju landvinningaævintýri landans á slóðum emíra, kalífa og sheika.

Ævintýrin gerast enn.

Það væri fróðlegt að kanna nánar hverjir helstu ráðamenn og viðskiptajöfrar eru á þessum slóðum.

Hverjir eru hinir nýju Íslandsvinir? Hver verður aðkoma “okkar” að orkuauðlindum þessara landa? Hver verður aðkoma þeirra að orkuauðlindum okkar?